Foto: Hina

"KAD JA BUDEM mandatar vlada će biti ekspertna i stručna", poručio je Karamarko u razgovoru za Novu TV tvrdeći da su oni pobjednička stranka! "Nemojte to zaboraviti, mi smo pobjednici", dodao je. "Mene zanimaju programi, pustimo osobne ambicije", rekao je Karamarko a onda započeo rečenicu: "Kad ja budem mandatar..."

Otkrio je da su oni svoj program pokazali MOST-u i rekli im da ako imaju bolje da neka im pokažu.

"Mi imamo kompletan program, koji je dobar.", kazao je.



Tekst se nastavlja ispod oglasa

"Jako sam zadovoljan nakon sastanka s MOST-om, nismo ništa dogovorili. Ušli smo u proces, ali sam zadovoljan jer imamo puno dodirnih točaka, zajedničku valnu dužinu.", rekao je Karamarko.

"Nije realna vlada nacionalnog jedinstva. Nama to nikako ne odgovara. Kako ćemo mi sjesti za stol s onima koji su upropastili Hrvatsku? Ove reforme možemo provesti mi i MOST zajedno. Kako možemo uključiti one koji su gospodarski upropastili Hrvatsku", rekao je Karamarko dodajući i da su razgovarali o stvaranju neke radne skupine te da je HDZ otvoren.